
Prome Minister Evelyn Wever-Croes: 


PAKETE DI CONDICIONNAN DI HULANDA 
NO TA INDICA CU HULANDA LO YUDA 
COMBATI CORUPCION 


^Gabinete Wever-Croes ta trahando di comienso cu un 
programa hopi ambicioso riba e tereno di integridad" 








Durante e reunion publico den Parlamento diahuebs ultimo, 
varios biaha e tema di corupcion a bin dilanti. E pregunta ta 
cu si den e pakete di condicionnan di Hulanda, si Hulanda a 
indica cu nan ta bay yuda tambe combati corupcion y fomenta 
integridad den e aparato gubernamental y Aruba en general. 


Prome Minister Evelyn Wever-Croes a indica cu den e pakete 
aki no tin hopi atencion pa e tema di integridad y combatimento 
di corupcion mes. Loke si tin atencion ta e aspectonan di 
husticia pero ya, segun Prome Minister, e baca lo a hoga caba 
ora bo tin husticia cu mester bay investiga. 


Prome Minister a enfatisa cu Gabinete Wever-Croes tin un 
programa hopi ambicioso riba e tereno di integridad y sigur ta 
kere den preveni prome cu lamenta y si e bay malo semper tin 
husticia cu por bin y cu por atende cu locual a bay robes. Loke 
mester haci, e Premier ta bisa, ta preveni pa e yega asina leu. 


"Esaki ta e programa ambicioso di integridad cu nos tin y cu ta 
carga aprobacion di Hulanda. Por cierto nan ta yudando nos 
tambe cu ne. Sinembargo door di Covid el a tarda poco pero 
nos ta purbando pa cubri e restraso y nos ta actuando riba 
cada caso cu bin nos dilanti", Prome Minister a duna di conoce. 


Gabinete Wever-Croes desde e prome dia den gobernacion 
a topa cu hopi cos strafio, cosnan, segun Prome Minister, di 
adelanta bo no sa si ta corupcion of erornan humano. Pero e 
importante ta pa atende cu nan y no hala cara laga nan para. 


“Asina Gabinete Wever-Croes ta trahando desde e prome dia 
atendiendo cada caso cu bin. Nos ta atende cu nan mesora. 
Mi ta wordo notifica pa mi Ministernan y mi ta bisa nan haci 
nan investigacion sea nan mes of forensico y duna keho na 
Ministerio Publico. Y si nan ta tarda, mi mes ta yuda nan 
dunando e empuhe necesario pa e keho yega unda e mester 
yega. Mi ta kere p'esey no tin hopi atencion poni den e pakete 
aki riba e topico di corupcion pasobra asina Gabinete Wever- 
Croes ta trahando caba di comienso, cu un programa hopi 
ambicioso riba e tereno di integridad" Prome Minister Evelyn 
Wever-Croes a enfatisa. 





Informacion di Gobierno transparente! 

GRAFICO NO TA REFLEHA E SITUACION REAL 


Presentacion di e grafico a trese precupacion. Sinembargo 
e grafico no ta duna un bon refleho di e situacion real 


Aruba for di maart te cu awe 16 di 
augustus tin registra un total di 1102 caso 
positivo pa un poblacion di mas of menos 
115 mil habitante, lagando afo mas di 10 
mil turista cu a bishita nos isla for di juli cu 
nos a habri frontera. Tambe tin 898 caso 
activo na e momento aki, 11 persona 
interna den hospital, 200 recupera y 4 cu 
па momento di fayece tawata positivo pa 
covid, pero cu no a muri presisamente 
pa motibo di Covid-19. 


Si nos compara nos hospitalisacion, 
e ta mas abou cu pais nan mas grandi 
riba e lista aki. Por ehempel, di tur e 
casonan 1.2% а wordo hospitaliza 
desde dialuna 3 di augustus, compara cu 
3.596 y 5.196 di Hulanda i Sint Maarten 
respectivamente. Ademas di esey si nos 
mira nos mortalidad nos ta na number 
85 di mundo compara cu Hulanda (16), 
Merca(10) i Sint Maarten (15). Tur esaki 
tin di haber cu Aruba ta test hopi mas 
liher cu e otro pais nan, significando cu 
nos lo gara hopi mas di e caso nan leve 
tambe. 


Ciendo e isla cu a habri su frontera 
pa turismo cu tur medida y aplicando 
un maneho di test regularmente nos 
por conclui cu nos pais ta manehando 
e pandemia aki hopi bon compara cu 
paisnan den lock down. 


Como un di e poco paisnan na mundo cu 
ta test regularmente, Aruba ta para na di 
5 lugar cu mas test haci pa capita logico 
cu ora bo ta esun cu ta test mas, bo ta 
haya mas. 


Paisnan cu no ta test hopi, no ta haya 
hopi caso positivo y no presisamente 
pasobra nan no tin caso. 


Nos strategia di test agresivo ta dunando 
resultado positivo y no por ser compara 


Gobierno di Aruba y Crisis Team ta haci 
nan parti y comunidad tin pa haci di nan 
tambe. Sigui aplica tur e medidanan y 
sigui tur conseho. Bo salud ta den bo 
man, no laga esaki den man di ningun 
otro. 


zomar contra otro paisnan. 


E virus di Covid-19 lo no desaparese y 
tardi of trempan tur pais na mundo tin 
cu deal cu ne. Aruba ta bezig ta deal cu 
ne awor y otronan lo tin cu atende cu ne 
despues. 


Hunto nos lo stop e transmicion di 
Covid-19 atrobé. 











Coronavirus Disease (COVID-19) 
By Mitsy Ellis-Simpson | MJS & Associates 


Data from 14 
August 2020 


ferese of Confirmed COVID-19 Cases per 10,000 Population in 


the Caribbean (including CARICOM members) ñ 
Aruba — UU 3 972 

Dominican Republic ——— 78 70 84488 
Puerto Rico — 7 65 25128 

Turks & Caicos ——M 7 7,30 274 

U.S Virgin Islands —— 69,43 734 
Sin Моа оп —— 6544 289 
Suriname 50.37 2838 

Saint Martin —— 33.93 109 
Cayman Islands. e— 30.84 203 
Bahamas — 28.30 1119 

Saba — 2611 5 

Bermuda — 2430 159 
Montserrat am 22 03 13 

St Barthelemy emm 14.24 13 
Guadeloupe mms 11.27 446 

St. Eustatius = 9.56 3 

Belize === 9.22 356 

Antigua & Barbuda mm 912 9з 
Martinique === 892 336 

Guyana wmm 8.34 649 

Hail == 7.11 1810 

St Vincent & Gren. == 5.19 57 
Barbados = 504 144 

Jamaica == 374 1,082 

Trinidad & Tobago = 3.11 426 
St Kitts 8 Nevis = 3.07 17 
British Virgin Islands = 2.88 9 
Cuba = 281 3229 

Bonaire = 2.49 5 

Dominica = 243 18 
Grenada = 223 24 

Anguila = 1.99 3 

Curacao = 199 E] 

St Lucia * 140 25 


0.00 40.00 80.00 100.00 


Research and complation conducted by MJS & Associates. Data is sourced from respective Governments, health agoncies 
and other relable news sources as of 14^ August 2020. Please email info@mjsandassociates.com with any cases including 
details of the source. 


20.00 60.00 











Dialuna 17 Augustus 2020 





Departamento di Asuntonan Economico, Comercio y Industria 
y su unidad Exprodesk ta invita nos musiconan di Aruba pa 
participa na e Proyecto di Industria Cultural y Creativo "Music 
Market Ready 2020". E projecto akilo cuminsa dia 24 di augustus 
2020, 9:30- 11:30 am via Zoom y ta completamente gratis. E 
proyecto aki lo tuma lugar den 3 stap y lo ta un oportunidad 
unico na unda e musiconan cu participa lo tin e oportunidad 
pa haya 'export coaching' gratis di sr. Carlos Delgado Imbert, 
kende ta un experto internacional den e industria di musica, pa 
asina nan por exporta nan musica na e mercado internacional 
di nan preferencia. 


Pa por participa na e proyecto aki, e musiconan lo mester 
participa den e prome Webinar y yena un formulario na unda sr. 
Delgado lo selecciona esnan cu lo haya e “опе on one coaching" 
cu tin un valor di alrededor di Afl. 5250,- completamente gratis! 
Mester registra pa por participa na: https://cutt.ly/Music2020 


Exprodesk su meta ta pa ekipa nos musiconan cu e 
conocemento necesario di e ultimo tendencianan clave 
pa asina nan por exporta nan musica y comercialisa esaki, 
hasiendo e un negoshi exitoso. Door di esaki e objetivo di e 
proyecto aki ta: 

* Aumenta e oportunidadnan pa nos musiconan por genera 
ingreso den mercado internacional (especialmente durante e 
temponan aki di COVID-19); 

*Proporciona na nos musiconan informacion clave di e industria 
musical, cu ta inclui: 

E fundamentonan di: 

- Distribucion, publicacion, musica den bibo digital; 

- Diferente fuentenan di ingreso; 

- Derecho di autor di audio y composicion; 

- Marketing y promocion. 


Eventonan actual y ultimo tendencianan - Coexistencia cu 
COVID-19. 








* Proporciona 'Export Action Plans' personalisa pa e desarroyo 
di exportacion di nos musiconan cu ta inclui ‘networking’; 

+ Na final di e proyecto, traha un Rapport cu recomendacionan 
pa e industria musical di Aruba en general, cu ta centralisa riba 
e oportunidadnan basa riba e sesionnan di coaching. 


Exprodesk a crea y desaroya e projecto aki den colaboracion 
estrecho cu su partnernan di sector priva y gubernamental cu 
ta e.o.: МЕХ Consulting (sr. Carlos Delgado), Disc Makers (sr. 
Tony van Veen), Grant Thornton (sra. Jourainne Wever y demas 
facilitadornan), CXPay (sr. Luis Santine y sr. David Maduro), 
Departamento di Cultura y Oficina di Propiedad Intelectual. 
Exprodesk kier a gradici cada un di e organisacionnan 
anteriormente menciona door cu sin nan colaboración e 
projecto aki lo no ta posibel. 





“ 


Den union y cu Aruba 
den mente y curason, 


nos por surpasa 
lad" 


cualkier adver: 


po sa Мал 

Continuacion Exprodesk ta invita nos musiconan.... 


CULTURAL AND CREATIVE INDUSTRY PROJECT 


Music Market Ready 2020 


Opportunity for all Musicians to Export your 


Music and to receive 
WEBINAR: ENSURING 








nternation 











| Producto 

| Spray starch- Niagara Original 

| Laundry detergent liq.- Gain 

| Laundry detergent powder-Manal 
Fabric softener-ensueño 

| Air freshner-Glade 
Berliner- leverworst 
Worst - rood 
Schouder ham 
Traditional italian sauce- Prego 
Mustard- French's 

[ Soy Sauce- La Choy 

| Baked meat- Spam 
Roast beef- Hereford 
Continental Chicken noodle- Knorr 
Vegetarian vegetable- Campbell's 
Chicken soup- Campbell's (Alphabet) 
Chicken noodle soup Maggi 
Soup base, noodles-ramen, roland 
Whole wheat instant- Brinta 
Frosted flakes Kellogg's 








Cont. 
2002. 
5002. 
454 gr. 
28.7 oz. 
8oz. 
kg. 
p/kilo 
p/kilo 
1 oz 
802. 
502. 
340 gr. 
1202. 
3,807. 
10,75 oz. 


101/2 oz. 


45 gr. 
302. 
500 gr. 
10,6 oz. 


Macutodi - 
. Compras. 


Supermarket/ Minimarket 


Meida 
S.M. 


Ponton 
4.50 
19.76 
3.00 
3.55 
3.55 
23.75 
26.50 


5.24 


3.22 
8.64 
10.38 
3.45 






Cu e Macuto di compras’ nos ta presenta prijs di algun producto popular den 
supermercadonan di Aruba. E observacion di prijsnan a tuma lugar durante 11 y 
12 di augustus 2020, den diferente districto. Den comparacion di prijsnan no ta 
tene cuenta cu calidad di e productonan cu por varia entre supermercadonan 

Nota: e prijs di mas barata pa cada producto ta accentua na color. 










Morning BoWah Shun Heefa Топ Better Bon Feng Exito 
SM. SM. Yun SM. Li Days Dia Hing SM 


F.M. S.M S.M. S.M. S.M. 
Paradera S.Blanco Paradijs San.Nic. San.Nic. Sav. Cumana Morgenst. 
4.06 3.83 4,50 4.25 425 3.90 3.75 4.25 
19.99 19.63 19.15 19.45 19.05 17.99 
4.55 3.05 3.25 2.95 4.28 2.95 


3.95 4.10 4.45 3.45 3.55 3.75 3.75 
3.85 4.08 3.95 4.10 3.95 3.55 3.50 3.50 








2152 22.15 25.95 23.95 20.99 
27.25 24.75 25.75 28.95 26.50 24.95 25.99 
28.50 22.75 23.99 14.99 
5.25 5.08 5.50 5.85 4.89 5.50 7.99 
3.88 4.05 4.10 3.80 3.95 3.99 
3.19 3.13 3.15 3.25 
8.25 73 7.99 8.55 8.85 8.20 7.95 8.75 
10.19 1003 1050 10.60 10.20 10.58 10.65 
325 343 3.65 3.45 3.35 3.38 3.50 
3.15 3.06 3.25 3.10 3.99 
2.75 2.65 2.75 
185 185 185 1.89 1.85 1.80 1.65 1.25 
135 1.08 125 1.15 1.20 110 0.95 
5.75 6.98 5.75 6.45 5.65 5.60 5.99 
12.59 11.99 13.95 10.50 12.99 











—E3NLINE Y 


Dialuna 17 Augustus 2020 





CENS02020 


Pa medio di e comunicado di prensa aki, Oficina Central di 
Estadstica kier a informa e pueblo di Aruba lo siguiente pa cu 
Censo 2020. 


Un Censo ta un conteo general di poblacion y vivienda. Den 
otro palabra durante e Censo nos ta conta tur persona cu ta 
biba na Aruba na un momento specifico. E Censo ta wordo teni 
segun principionan y recomendacion di Nacion Uni y ta tuma 
lugar cada 10 aña. E ultimo Censo a tuma lugar na 2010, esey 
kiermen cu e aña aki 2020, e siguiente Censo tin cu tuma lugar. 


E ta asina cu actualmente Aruba ta pasando door di un 
temporada dificil, pero net den e momentonan aki e ta di sumo 
importancia pa colecta datonan di e situacion real di hogarnan 
na Aruba. Censo2020 lo tuma lugar e aña aki, pero na un 
manera diferente cu nos ta custumbra cune den e Censonan 
anterior. 


Censo2020 ta consisti di 2 parti: 


1-10 di oktober 2020 Conteo Online 

Durante e 10 dianan aki, e pueblo di Aruba ta haya e oportunidad 
pa yena e cuestionario di Censo online. Esaki kiermen cu cada 
adres por yena nan cuestionario di Censo online riba nan mes. 
Hogarnan por haya acceso na e cuestionario di Censo door di 
bishita e website di Censo2020 y usa nan number di parcela 
di WEB NV. 


Hogarnan cu no tin un number di parcela di WEB por yama 
CBS pa haya un codigo individual. Personal di CBS lo ta 
disponibel via chat of via telefoon pa yuda esnan cu ta yena e 
cuestionario online. Mas despues nos lo duna mas informacion 


di nos "Census Help Desk" pa asina nos por sostene y guia e 
communidad di Aruba pa asina por yena e cuestionario online. 
Brindando e ayudo aki, CBS kier encurasha e pueblo di Aruba 
pa yena e cuestionario online. 


CBS ta trahando diferente videonan informativo pa asina 
por duna e comunidad di Aruba mas informacion pa cu e 
Censo2020 por ehempel e diferente temanan cu ta wordo trata 
durante e cuestionario y cua preguntanan ta inclui. Tambe nos 
lo tin un checklist pa hogarnan cu ta indica ki informacion nan 
tin cu tin cla ora di yena e cuestionario pa asina esaki por bay 
mas facil y liher. 


1-26 di November 2020 Conteo di cas pa cas 

Hogarnan cu no a yena e cuestionario di Censo 2020 online lo 
ricibi un bishita di un di nos tellernan na nan cas. E tellernan 
lo ta encarga pa entrevista e personanan na nan hogar. E 
tellernan lo mantene nan mes na reglanan di higiena y lo 
usa mondkapjes y hand sanitizers ora di bishita hogarnan y 
claramente nan lo mantene nan mes na e distancia social. 


Mirando e situacion actual, nos ta encurashi tur hende pa yena 
e questionario di Censo2020 online. 


Den e siman aki nos lo cuminsa tuma contacto bek cu personan 
cu a yena e formulario di inscripcion pa fungui como un teller 
durante e Censo2020. Tene na cuenta cu e fecha pa subi caya 
a cambia, esaki lo tuma lugar di 1-10 di November 2020. 


Keda pendiente pa mas informacion tocante Censo2020. Pa 
keda bon informa, like nos pagina di Facebook. 





ic, censo 


DI POBLACION Y 
VIVIENDA 





Tur persona y vivienda riba e 
potret aki ta wordo conta 

PRESENTACION DI CBS DURANTE NAN CONFERENCIA DI PRENSA 





























WITH DATA 


WE CAN TRUST C £T 

li won Maneho a base di datonan 
Te нош ENS 24 relevante, actual у confiabel 

PRESENTACION DI CBS DURANTE NAN CONFERENCIA DI PRENSA 

Conteo online 
1-10 oktober 





ONLINE. 


Conteo di cas pa cas 
1-26 november 















Tonnon 


| ¡SAFETY 
' FIRST | 


Md 


ONLINE 











DI CAS PA 
CAS 














Ecomposdondogrsgune sado LEGAL (7 
sei 1 

PRESENTACION DI CBS DURANTE NAN CONFERENCIA DI PRENSA 





FORMULARIO DI VIVIENDA 


Caracteristicanan di e vivienda 





Presencia di facilidadnan 
importante. 





FORMULARIO DI PERSONA 


Estado di migracion 


pn — 


=ч? 





Fertilidad 





Estado di salud 





©. 








FORMULARIO DI PERSONA 
p Educacion 
FU — 


ng. те 








Entrada. 





FORMULARIO DI PERSONA 
P 
W — 


“u 


Uso аист 

























IMPORTANTE! 


“No lo coleta datonan cu ta referi na e estado legal di personanan 
den nos comunidad. 

-Datonan colecta lo wordo trata di un manera confidencial, 
Informacion lo wordo divulga di un manera agrega for di cual 
ningun persona, Instancia of campania por wordo ditingu. 
“Personal di CBS ta mara pa ley na secrecia. 

“Personal di Censo ta mara na secreca pa medio di un contract, 
*Datonan colecta lo wordo warda den servers na Aruba cu ta 
cumpli cu tur rekisito di siguridad. 

“Solamente personal di CBS encarga cu e analisis di е data di 
Censo tn acceso na e servers aki. 
































GOBIERNO DIA 

Cu hopi tristesa mi a ricibi e noticia lamentabel cu mi coach di 
tennis, e legendario Eddie Ras a fayece den e fin di siman aki. 
Sigur un noticia hopi tristo pa deporte en general y deporte di 
tennis en particular. 


Eddie Ras tabata mi coach desde cu mi a cuminsa hunga 
tennis. E tabata busca mi tur merdia 2'or y mey pa nos bay 
train na hotel Golden Tulip. Pa айапап largo el a haci esaki. 
Alabes mi a viaha hopi cu Eddie pa participa na torneonan of 
diferente tennis camps. 

Eddy Ras no a resalta solamente den e deporte di tennis pero 
den su hubentud e tabata hopi activo tambe den e deportenan 
futbol, softball, baseball, basketball, judo y tennis di mesa. 


Pa loke ta futbol, Eddy Ras a hunga den hoofdklas pa Aruba 
Juniors y despues pa RCA y cu e ekipo aki el a logra obtene 
varios e titulo di campeon di futbol. Tambe el a hunga pa e 
seleccion Arubano y Antiano durante e Weganan di Reino na 
Hulanda y Surnam. 


Den e deporte di baseball Eddy a hunga pa Little League Oso 
Grape. El a promove pa Junior League hungando pa e ekipo 
Kodak y despues a sigui pa A Klas y Double A formando parti 
di e ekipo Marlboro. Den tur e categorianan menciona el a 
forma parti di diferente seleccion y tambe pa e campeonatonan 
Antiano. 


Den softball el a hunga pa e ekipo Aldo Travel y a logra varios 
titulo di campeon Arubano y Antiano. Tambe el a forma parti di 
e seleccion nacional di Aruba. 


Pa loke ta basketball, Eddy a hunga pa Aruba Jrs у RCA denA 
Klas. Tambe el a forma parti di e seleccion nacional di Aruba. 
El a hunga contra ekiponan conoci manera China Little Devils 








Т іса 
di Surnam, Sithoc di Corsou, Pasadena College, seleccionnan 
di Corsou, Venezuela y Puerto Rico. 


Den e deporte di judo, Eddy a train bao guia di Ramon Sharpe, 
un figura legendario den e deporte di judo na Aruba y tambe 
Carlos Bislip. El a termina su carera obteniendo su faha preto 
den judo. Tambe el a forma parti di e seleccion nacional di 
judo, pero pa motibo di un lesion, e no por a sigui pa forma 
parti di e seleccion pa e Campeonato Mundial na Winnipeg, 
Canada. 

Cor 


Eddy Ras a practica un gran cantidad di deporte, pero 
finalmente el a scoge pa e deporte di tennis, cu a forma tambe 
su carera di bida. Como hoben caba el a gana e titulo maximo 
di Aruba. Eddy a eherce e deporte aki na un forma excelente 
y tabatin varios titulo riba su nomber, tanto den e categorianan 
singles, doubles y mixed doubles. Durante hopi айа Eddy 
tabata domina como nr.1 den tennis na Aruba y tambe den 
diferente categoria Antiano. Ya na un edad di 17 afia Eddy a 
forma parti di e seleccionnan di Aruba y Antias. 


nA 





Eddy ta e unico tenista Arubano hunto cu su partner den tennis 
Hans Henriquez cu a logra obtene e Campeonato Antiano den 
e periodo cu Aruba tabata forma parti ainda di e constelacion 
Antiano. Tambe e tabata trainer di e seleccion hubenil di 
Aruba cu den total a logra 11 titulo Antiano y diferente titulo 
den exterior. El a guia e seleccion Arubano na e weganan di 
cualificacion pa e Weganan Olimpico na Spaña. Como trainer 
Eddy Ras a forma parti di e staf di Nick Bolletierri, un trainer 
di fama mundial. Alabes e tabata scout pa Chris Evert Tennis 
Academy na Fort Lauerdale, Merca. 


Eddy Ras tabata director di Eagle International Tennis Academy. 
Como trainer Eddy a guia diferente alumno cu nan scholarship 
na Merca. E ta wordo considera como un di e miho tenistanan 
cu Aruba a yega di produci, un deportista all around y un atleta 





excepcional. 


Mi ta considera Eddy Ras un persona amable, un persona 
carifioso y un hende cu a sifimi hopi disciplina y a guia mi den 
e deporte di tennis. Un mihor trainer cu Eddie pa mi no tabata 
existi. 


Den nomber di Ministerio di Deporte, mi ta gradici Eddie Ras 
pa tur su dedicacion na deporte di Aruba y cu Dios dun'e 
sosiego eterno. Forza y condolencia na su señora Oneida, 
yiunan Eduard, Natasha y henter famia. 

Eddy, un biaha mas, masha danki pa tur loke bo a haci pa 
deporte na Aruba. 





KICO BO TA 
HACIENDO PA 
PROTEHA BO 








lINISTER ANDIN BIKK 


Dialuna 17 Augustus 2020 





Despues cu diahuebs siman pasa Sra. Trudy Hassell a dicidi 
di tuma otro reto y retira for di Guarda nos Costa, Minister 
di Husticia mr. Andin Bikker diabierna a puntra Sr. Richard 
Kramers si e kier tuma e encargo na Guarda nos Costa pa e 
proximo lunanan. For di basta tempo tin un situacion tenso na 
Guarda nos Costa mirando cu tin hopi Venezolano deteni debi 
cu nan a viola ley di LTU y nan status no ta legal. Pesar di esey 
Venezuela tin su frontera cera pa varios luna cu no por deporta 
nan. 


Diabierna mes Minister Bikker a tene un reunion di introduccion 
cu sindicato SEPPA y sindicato STA riba e cambio y e siman 
aki e mandatario lo sinta cu e personal. Durante introduccion 
Sr. Kramers lo presenta un plan cu e la traha cu por realisa 
mesora cu ta entre otro seguridad di personal como tambe 
con pa entretene e detenidonan durante dia. E personanan cu 
ta deteni na Guarda nos Costa no ta sintando un castigo pero 
ta personanan cu ta priva di nan libertad pa sigura cu nan por 
wordo deporta. Tin otronan cu a bin di un ambiente di detencion 
pa varios tempo den KIA y ta ser considera cu nan por ta un 
peliger pa comunidad. Minister Bikker tin tur confianza cu Sr. 
Kramers ta bay haci un bon trabou. 


Na mesun momento e mandatario a gradici Sra. Hassell kende 
cu alma y cuerpo desde Juli 2018 a tuma e encargo na Guarda 








nos Costa y a percura pa hopi cos tuma luga. Entre otro Sra. 
Hassell a percura pa Guarda nos Costa bira un Dienst riba su 
mes. Tambe Sra. Hassel a busca uniform y material di trabou 
pa e personal y tambe adresa e sistema di infrastructura 
adecuado y cuminsa haci avance riba esaki mirando cu 
tabatin hopi demanda. E edificionan no tabata apto debi na 
varios destruccion na e luganan cu awor tur ta wordo drecha y 
manteni. Sra. Hassell a percurpa pa varios adelanto y tambe 
controlnan severo. Awor Sra. Hassell ta bay difruta di un bon 
vakantie despues pa dos anja e no por a tuma su vakantienan. 
Minister Bikker un biaha mas a gradici Sra. Trudy Hassell pa e 
trabou cu e la desplega den ultimo dos anjanan pa proteccion 
di comunidad di Aruba. 


Awor Sr. Kramer ta keda na Guarda nos Costa temporal y ta 
normal cu ora un hefe di departamento di di bay pa otro reto 
e ora mester yena e vacatura pa sigura continuidad di e Dienst 
y esey a haci. Pa loke ta trata e vuelonan, Minister Bikker ta 
keda den contacto cu embahador di Hulanda na Carcas kende 
cada bes ta duna indicacion positivo cu ta logrando, pero 
Minister Bikker e la bin ta realisa tambe cu ora e mira e avion 
subi y ta bayendo direccion di Venezuela e ora por ta sigur cu a 
logra. Si no logra vuelo Sr. Kramers a bin cu varios proposicion 
con ta bay alivia e situacion cu e personanan cu ta reclui. 

Departamento di Salud Publico: 


E STRATEGIA DI “SEARCH AND DESTROY” 
TA SIGUI IDENTIFICA Y ISOLA CASONAN 


E meta tras di e strategia "search and destroy” ta pa test mas, 
detecta mas caso posibel y isolanan. Mester menciona si 
aserca cu e testing ta solamente pa esnan cu tin “sintoma”. E 
intencion no ta ningun momento pa tur hende bai test. 

Door di "contact tracing" tambe identifica esnan cu tin of por 
tawata tin contacto cu e virus y ta na risico mas trempan. Di e 
forma aki por controla e plamamento di e virus. 


Sinembargo exponiendo hopi caso positivo den un tempo 
corto por mustra negativo compara cu otro paisnan cu no ta 
test asina hopi manera Aruba. 


Esaki ta e diferencia entre Aruba y otro paisnan den Caribe. 


UPDATE 


-8-2020 


TOTAL 
1121 
15407 
905 
212 
16528 
7756 


NEGATIVO 


RECUPERA 


GETEST NA AIRPORT 


MEA S 


Gobierno di 


DVG 


EE no RESIDENTE 


Aruba na e momento aki ta na di 5 lugar di paisnan cu mas test 
ta wordo ehecuta pa capita na mundo. 


Gobierno di Aruba y Crisis team ta sigui кеге den e strategia aki, 
ela funcciona caba na inisio di e crisis na Aruba y ta convenci 


cu e ta e miho forma pa atende e crisis actual. 


Mientras otro paisnan nan capacidad di test ta limita, Aruba 
a percura pa tin un capacidad abundante di test. Loke Aruba 
ta atende cu ne awor den crisis, otronan lo deal cu esaki tardi 
of trempan tambe pasobra Covid-19 ta un realidad cu no lo 
desaparece por lo pronto. 


CORONAVIRUS 


COVID-19 


1091 


889 

Teniendo na cuente e aumento drastico di casonan positivo di 
COVID 19 den nos comunidad, 

Directie Scheepvaart Aruba (DSA) ta haci peticion na tur doño 
di boto local cu tin inspeccion di boto pendiente, pa tene cuenta 
cu e normal nobo y protocolnan di DVG pa cu prevencion di 
COVID 19. 


Bienestar di bo salud y di nos inspectornan ta hopi importante. 
Directie Scheepvaart Aruba (DSA) ta implementa e protocol cu 
па momento cu inspectornan efectua un inspeccion di boto, pa 
mantene un distancia fisico di por lo menos 1,5 meter, como 
tambe tur otro protocol delinea pa e DVG pa cu prevencion di 
COVID 19. 


Tambe ta notifica cu Directie Scheepvaart lo duna servicio 
na publico, incluyendo inspeccion di boto, di dialuna te cu 





diabierna for di 8'or y te cu 12'or di merdia, te proximo aviso. 


Directie Scheepvaart Aruba (DSA) ta conta cu cooperacion 
di un y tur pa asina garantisa e salud y proteccion di nos 
comunidad y inspectornan. 





PREVENCION DI CONTAG 


CU Е 


TU 


COVID- 197 


Nos S 
Mowi 


MINISTER DI TRANSI 


E. 
COMUNICACIÓN Y SECTOR PRIMARIO 





STOP DI PLAM'E! 

АМА ESCOLAP 
2020-2021 E 


PROTOCOL PA APERTURADI 


No mester e Mester 








SCOLNAN 
PRIMARIO SECUNDARIO | ONDERWIJS 


DISTANCIAMENTO Alumno / alumno X 2 € 
SOCIAL 


Alumno / maestro / staff 


Maestro / maestro / staff € 


Mayornan @, 


SCOLNAN SCOLNAN AVOND 
PRIMARIO SECUNDARIO | ONDERWIJS 


€ 
© 


ааа 





MONDKAPJE Alumno / alumno € € 
Alumno / maestro / staff x a @, 
Maestro / maestro / staff € Є; © 

Mayornan @, a — 


. , Si e yui ta malo of ta den un cas unda a constata сома, 
ta pidi mayornan pa avisa y tuma responsabilidad y tene e yiu na cas! 





b VG Gobierno di = Aruba $ 

Ta ricibi peticionnan pa 
aña 2021 entrante dia 
1 juli 2020 
E ultimo dia pa entrega 
peticionnan ta dia 
& september 2020 

Decoratiecommissie Aruba 
Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION REAL 2021 


Aruba a conoce e afia aki un grupo grandi di 17 persona cu 
a ricibi un Condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante dia 
prome di juli 2020 pueblo di Aruba por entrega proposicionnan 
pa personanan ricibi un condecoracion real otro afia, na 
ocasion di celebracion di afía di Rey na april 2021. 


Pa un persona por wordo considera pa haya un condecoracion 
real mester tene cuenta cu e accento ta cay riba prestacionnan 
particular pa y den comunidad. Tin dos categoria: 

- Trabou boluntario, pues trabounan pa cual e persona no a/ta 
ricibi salario; 

- Prestacionnan particular cu un persona a haci contra pago, 
pues den su trabou. 

E prestacionnan aki mester ta di un caliber y nivel di e halto 
ey cu nan ta surpasa locual normalmente ta wordo spera di su 
trabou y mester tin un balor excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedo di un condecoracion real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 1 di juli 2020 na 
balie abou na entrada na Bestuurskantoor na Playa, na 
Bestuurskantoor na San Nicolaas of cerca e miembronan 
di Decoratiecommissie Aruba. Tambe por download e 
formularionan for di e website di Gobierno: www.gobierno.aw, 
www.overheid.aw, www.government.aw. 


E formularionan di proposicion mester wordo yena completo y 
detayadamente y mester wordo firma door di e persona(nan) 
of e instancia cu ta haci e proposicion ("voorsteller"). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion RealArubata enfatisa cu otorgamento 
di un condecoracion real mester keda un sorpresa pa e persona 
concerni. Pa e motibo ey ta di suma importancia pa NO informa 
e persona concerni cu ta bay haci un peticion pe, ni envolvi'e 
den e proceso di prepara un proposicion. Mester haci e trabao 
preparatorio den tur secrecia. Esaki lo evita un desapunto den 
caso cu e condecoracion no ta wordo otorga. 


E entrega di un proposicion pa un condecoracion real mester 
wordo haci na Decoratiecommissie Aruba 


y mester wordo entrega den un envelop cera na Bureau 
di Minister Presidente di Aruba (Bureau Minister van 
Algemene Zaken) na atencion di Decoratiecommissie Aruba, 
Bestuurskantoor, L.G. Smith Blvd. 76, Oranjestad, Aruba. 


Proposicionnan pa condecoracionnan real ta wordo trata na 
Hulanda door di e organo cu ta carga e nomber di "Nederlandse 
Kapittel voor de Civiele Orden". Nan ta duna e conseho 
definitivo pa cu e condecoracionnan real y nan ta hopi estricto. 
Por ehempel, den caso cu un persona tin tremendo logronan 
pa comunidad, pero e tin por ehempel boetnan grave, un 
persona asina lamentabelmente no ta bin na remarca pa un 
condecoracion real durante cierto periodo. Por ehempel pa 
un boet durante un afia y dependiendo di e cantidad di boet 
durante mas afia. 


Semper un peticion mester wordo manda hopi luna adelanta, 
casi un afia adelanta, pa por keda cla cu tur tramite na Aruba y 
na Hulanda pa asina e personanan por ricibi nan condecoracion 
na luna di april di e айа venidero. E айа aki e ultimo dia pa 
entrega un proposicion pa un Condecoracion Real pa afia 
2021 ta diabierna 4 di september 2020. 


Por fabor tuma nota cu proposicionnan incompleto y 
proposicionnan cu a drenta despues di diabierna 4 di september 
2020 lamentabelmente no por wordo trata. 


Aruba tin hopi persona cu ta contribui na nos comunidad 
mediante trabou boluntario y personanan cu ta destaca 
realmente dennantrabou. Ta deseo di Comision Condecoracion 
Real Aruba pa mira hopi di nan ricibi un condecoracion real na 
2021, mescos cu e айа aki. Ta p'esey un peticion na un y tur 
pa haci un esfuerso pa esaki bira realidad y pa asina Aruba por 
honra su hendenan balioso. Comision Condecoracion Real 
Aruba ta spera cu pa afia di Rey 2021 tambe comunidad lo 
reacciona cu hopi entusiasmo pa reconoce esnan cu ta haci 
trabou importante pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan di Comision Condecoracion 
Real Aruba: 

sra. F. Perez-Lopez (tel. 583-8425) 

sr. V. Frank (tel. 587-4979) 

sra. N. Anthony (cel. 593-1921) 

sra. |. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
gmail.com 


сопаесо.агира@ 

MESTER PASA DEN TRABOU DURO 
CU DEDICACIÓN Y DETERMINACION 
NOS TA LOGRA E EXITO 
CU NOS TA PROPONE 








Gabinete Wever-Croes 


